Zeci de persoane s-au adunat azi dimineață în fața Primăriei Dej într-un protest spontan prin care au cerut condiții mai bune de trai, au cerut să fie primiți în audiență la primar, au cerut să fie lăsați în pace de polițiști și jandarmi, pentru ca să poată trăi în continuare fără forme legale în locuințele sociale pe care le-au primit pe tavă de la Primărie și apoi le-au devastat.

Tot acest circ a fost provocat după o acțiune integrată, organizată de Poliția Municipiului Dej, la cererea primarului Costan Morar, care a solicitat polițiștilor, jandarmilor și angajaților Primăriei să le facă ieri o vizită romilor din cartierul Dej-Triaj, pe strada Macazului. În urma acțiunii, zeci de persoane au fost legitimate, însă doar 10 sancțiuni au fost aplicate, în valoare totală de 520 de lei.

Supărați foc pe autorități pentru că au îndrăznit să-i întrebe cum îi cheamă, de unde sunt și cu ce drept locuiesc în clădirile puse la dispoziție de Primărie, romii s-au răsculat și au considerat că au dreptul să ceară socoteală Primăriei pentru faptul că au fost deranjați.

Aceștia acuză autoritățile locale că vor să-i evacueze din locuințele în care locuiesc majoritatea ilegal și spun că n-au unde să meargă în altă parte. Așadar consideră că e de bună cuviință să fie lăsați să locuiască fără forme legale în continuare în acele locuințe sociale, pe care le-au primit (unii dintre ei) gratuit de la Primărie în urmă cu cinci ani, după care le-au distrus bucată cu bucată.

După ce ani de zile au dărâmat și vândut tot ceea ce se poate din acele locuințe de pe strada Macazului, după ce au provocat nenumărate scandaluri în cartier și au băgat spaima în oasele vecinilor lor, romii au cerșit mereu ajutor din partea administrației locale, ba pentru apă, ba pentru gaz sau curent, ba pentru căldură, utilități pentru care uită să plătească facturile sau nici nu-și imaginează că trebuie să achite vreun leu.

E drept, sunt printre ei și oameni care mai câștigă un ban cinstit în țară, mai sunt și oameni care au un loc de muncă (chiar dacă nu stabil), iar câțiva dintre ei își trimit și copiii la școală (doar ca să le poată încasa alocațiile), dar majoritatea protestatarilor-greviști-fomiști sunt asistați social.

Pe de altă parte, primarul Costan Morar (care a căpătat, se pare, în acest caz două perechi de știți voi ce) rămâne ferm pe poziții: Nu mai acceptă circul și debandada făcute de romi și promite că va lua în continuare măsuri împotriva celor care nu locuiesc cu forme legale în zona Dejului, încercând prin aceste măsuri (în sfârșit!) să stârpească cerșetorii și țigănia din oraș.

Astfel că edilul șef al urbei promite acțiuni similare și în alte zone populate de romi, cum ar fi în zona străzii Vâlcele, sau în zona Sărata, unde își fac veacul alte cete de nomazi care nu se mai dau duși în lumea largă.

FOTO/VIDEO: Dejulmeu.ro